
កម្មវិធី
ទិវាជាតិអន្តរសាសនាប្រឆាំងការជួញដូរមនុស្ស លើកទី៩ ឆ្នាំ២០២៤
ក្រោមប្រធានបទ “សុខដុមនីយកម្មសាសនានៅកម្ពុជា ជាសក្តានុពលក្នុងការប្រឆាំងអំពើជួញដូរមនុស្សគ្រប់ទម្រង់ នាសម័យបច្ចេកវិទ្យា”
ថ្ងៃពុធ ១១រោច ខែស្រាពណ៏ ឆ្នាំម្សាញ់ សប្តស័ក ព.ស.២៥៦៩
ត្រូវនឹងថ្ងៃទី២០ ខែសីហា ឆ្នាំ២០២៥ នៅមជ្ឈមណ្ឌលសន្និបាត និងពិព័រណ៍អន្តរជាតិជ្រោយចង្វារ 
មុនពេលចាប់ផ្តើម ៖

-តាងនាមឱ្យគណៈចាត់តាំងកម្មវិធី ខ្ញុំព្រះករុណានាងខ្ញុំ សូមក្រាបថ្វាយបង្គុំព្រះសង្ឃគ្រប់ព្រះអង្គជាទី គោរពសក្ការៈដ៏ខ្ពង់ខ្ពស់ សូមគោរពជម្រាបសួរវត្តមានដ៏ខ្ពង់ខ្ពស់របស់ ឯកឧត្តម លោកជំទាវ គណៈអធិបតី ឯកឧត្តម លោកជំទាវ លោក លោកស្រី ភ្ញៀវកិត្តិយសជាតិ អន្តរជាតិ សមាជិក សមាជិកា នៃអង្គពិធីទាំងមូលជាទី គោរព និងជាទីរាប់អាន!
- ខណៈនេះ ខ្ញុំព្រះករុណានាងខ្ញុំមានកិត្តិយស សូមគោរពជម្រាបជូនអំពីកម្មវិធីនៃ ទិវាជាតិអន្តរជាតិ សាសនាប្រឆាំងការជួញដូរមនុស្ស លើកទី៩ ឆ្នាំ២០២៥ ក្រោមប្រធានបទ “សុខដុមនីយកម្មសាសនានៅកម្ពុជា ជាសក្តានុពលក្នុងការប្រឆាំងអំពើជួញដូរមនុស្សគ្រប់ទម្រង់ នាសម័យបច្ចេកវិទ្យា” ដែលនឹងប្រព្រឹត្តទៅនាវេលារសៀលនេះដូចតទៅ៖
· ម៉ោង ១៣៖០០នាទីរសៀល
៖ ការជួបជុំសមាជិក សមាជិកា និងតំណាងសាសនាគ្រប់និកាយ
· ម៉ោង ១៣៖៣០នាទី
៖ ដំណើរព្យុះហយាត្រា ដើម្បីរួមគ្នាបង្ការ ទប់ស្កាត់អំពើជួញដូរមនុស្ស
· ម៉ោង ១៤៖៤៥នាទី

៖ គណៈអធិបតី ភ្ញៀវកិត្តិយសជាតិ អន្តរជាតិ អញ្ជើញដល់
· ម៉ោង ១៥៖០០នាទី

៖ ការអញ្ជើញមកដល់ ឯកឧត្តមអភិសន្តិបណ្ឌិត ស សុខា ឧបនាយករដ្ឋមន្រ្តី រដ្ឋមន្រ្តីក្រសួងមហាផ្ទៃ និងជាប្រធានគណៈកម្មាធិការជាតិប្រយុទ្ធប្រឆាំងអំពើ ជួញដូរមនុស្ស និងលោកជំទាវ  និងចាប់ផ្តើមដំណើរការ កម្មវិធីដូចតទៅ៖


១. គោរពទង់ជាតិនៃព្រះរាជាណាចក្រកម្ពុជា

២. គោរពវិញ្ញាណក្ខន្ធវីរៈកងទ័ព និងមន្ត្រីនគរបាលជាតិ ដែលបានពលីក្នុងបុព្វហេតុការពារទឹកដី
៣. សុន្ទរកថាស្វាគមន៍ និងរបាយការណ៍ស្តីពីស្ថានភាពជួញដូរមនុស្ស និងការប្តេជ្ញាចិត្តរបស់ រាជរដ្ឋាភិបាលក្នុងការឆ្លើយតប
៤. ការចាក់បញ្ចាំងវីដេអូបទយកការណ៍ស្តីពី
៥. សេចក្តីថ្លែងការណ៍របស់តំណាងព្រះពុទ្ធសាសនា ស្តីពីតួនាទីព្រះពុទ្ធសាសនាដែលជាសាសនា របស់រដ្ឋ ក្នុងការចូលរួមបង្ការទប់ស្កាត់អំពើជួញដូរមនុស្ស និងកិច្ចការពារជនរងគ្រោះ ដោយ អំពើជួញដូរមនុស្ស
៦. ការសូត្រធម៌ និងអធិដ្ឋានបញ្ជូនសារ របស់សាសនានីមួយៗ(១ក្រុមសាសនា៥នាទី) 
៧. សុន្ទរកថា និងប្រសាសន៍សំណេះសំណាលដ៏ខ្ពង់ខ្ពស់របស់ ឯកឧត្តមអភិសន្តិបណ្ឌិត ឧបនាយក រដ្ឋមន្រ្តី រដ្ឋមន្រ្តីក្រសួងមហាផ្ទៃ និងជាប្រធាន គ.ជ.ប.ជ តំណាងដ៏ខ្ពង់ខ្ពស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា
៨.ការអញ្ជើញនិវត្តន៍របស់ ឯកឧត្តមអភិសន្តិបណ្ឌិត និងលោកជំទាវ

ខ្ញុំព្រះករុណានាងខ្ញុំ សូមគោរពថ្លែងអំណរព្រះគុណ និងអរគុណយ៉ាងជ្រាលជ្រៅ ប្រគេន និងគោរព ជូនព្រះសង្ឃគ្រប់ព្រះអង្គ ឯកឧត្តម លោកជំទាវ ភ្ញៀវកិត្តិយស សមាជិក សមាជិកា និងអង្គពិធីទាំងមូល ដែលបានផ្តល់ការយោគយល់អធ្យាស្រ័យ ដោយកាត់បន្ថយ​ការប្រើ​ប្រាស់​ប្រព័ន្ធ​ទំនាក់​ទំនង​តាមរយៈបណ្តាញ សង្គមគ្រប់ប្រភេទនៅក្នុងទូរស័ព្ទដៃ សូមមេត្តាបិទសម្លេងទូរស័ព្ទ ឬដាក់សម្លេងញ័រ ក្នុងអំឡុង​ពេល​អង្គពិធីកំពុង ដំណើរការ ដើម្បីធ្វើឱ្យអង្គពិធីនាឱកាសនេះប្រព្រឹត្តទៅដោយរលូនតាមពេលវេលា និងកម្មវិធីដែលបានគ្រោងទុក។

ខ្ញុំព្រះករុណានាងខ្ញុំ សង្ឃឹម និងជឿជាក់ថា ព្រះសង្ឃគ្រប់ព្រះអង្គ ឯកឧត្តម លោកជំទាវ ភ្ញៀវកិត្តិយស និងអង្គពិធីទាំងមូល នឹងផ្តល់កិច្ចសហការឱ្យបានល្អប្រសើរ និងសូមគោរពថ្លែងអំណរព្រះគុណ និងអរគុណ សម្រាប់ការយោគយល់អធ្យាស្រ័យចំពោះ សំណូមពរនេះ ដោយសេចក្តីអនុគ្រោះបំផុត។ សូមអរព្រះគុណ និងអរគុណ!
កម្មវិធី
ទិវាជាតិអន្តរសាសនាប្រឆាំងការជួញដូរមនុស្ស លើកទី៩ ឆ្នាំ២០២៤
ក្រោមប្រធានបទ “សុខដុមនីយកម្មសាសនានៅកម្ពុជា ជាសក្តានុពលក្នុងការប្រឆាំងអំពើជួញដូរមនុស្សគ្រប់ទម្រង់ នាសម័យបច្ចេកវិទ្យា”
ថ្ងៃពុធ ១១រោច ខែស្រាពណ៏ ឆ្នាំម្សាញ់ សប្តស័ក ព.ស.២៥៦៩
ត្រូវនឹងថ្ងៃទី២០ ខែសីហា ឆ្នាំ២០២៥ នៅមជ្ឈមណ្ឌលសន្និបាត និងពិព័រណ៍អន្តរជាតិជ្រោយចង្វារ 
-នាងខ្ញុំមានកិត្តិយសសូមគោរពអញ្ជើញឯកឧត្តម លោកជំទាវ សមាជិក សមាជិកានៃអង្គពិធីទាំងមូលមេត្តាក្រោកឈរឡើង ដើម្បីធ្វើ បដិសណ្ឋារកិច្ចទទួលស្វាគមន៍វត្តមានដ៏ខ្ពង់ខ្ពស់ ឯកឧត្តមភិសន្តិបណ្ឌិត ឧបនាយករដ្ឋមន្ត្រី រដ្ឋមន្រ្តីក្រសួងមហាផ្ទៃ និងជាប្រធាន គណៈកម្មាធិការជាតិប្រយុទ្ធប្រឆាំអំពើជួញដូរមនុស្ស និងលោកជំទាវ តំណាងដ៏ខ្ពង់ខ្ពស់ សម្តេចមហាបវរធិបតី នាយករដ្ឋមន្រ្តី នៃព្រះរាជាណាចក្រកម្ពុជា និងលោកជំទាវបណ្ឌិត ដែលឯកឧត្តម និងលោកជំទាវ បានផ្តល់កិត្តិយសជាអធិបតី ដ៏ខ្ពង់ខ្ពស់សម្រាប់ អង្គពិធីដ៏ថ្លៃថ្លានាឱកាសនេះ។ 
-សូមអង្គពិធីមេត្តាអញ្ជើញសម្រួលឥរិយាបទ!
-ខ្ញុំព្រះករុណានាងខ្ញុំមានកិត្តិយសសូមគោរពអនុញ្ញាតដ៏ខ្ពង់ខ្ពស់ពីអង្គពិធីទាំងមូល ដើម្បីបានចាប់ផ្តើមដំណើរការនូវកម្មវិធី។
- 
ជាបឋម ខ្ញុំព្រះករុណា នាងខ្ញុំ សូមក្រាបថ្វាយបង្គំ សម្តេចព្រះមង្គលទេព្វាចារ្យ វង្ស អានេតា សម្តេចព្រះសង្ឃនាយករង គណៈធម្មយុត្តិកនិកាយ នៃព្រះរាជាណាចក្រកម្ពុជា ព្រះរាជតំណាង ដ៏ខ្ពង់ខ្ពស់ សម្តេចព្រះអភិសិរីសុគន្ធាមហាសង្ឃរាជាធិបតី កិត្តិឧទ្ទេសបណ្ឌិត បួរ គ្រី សម្តេចមហាសង្ឃរាជគណៈធម្មយុត្តិកនិកាយ និងជាព្រះប្រធានគណៈសង្ឃនាយក គណៈធម្មយុត្តិក និកាយ នៃព្រះរាជាណាចក្រកម្ពុជា ជាទីគោរពសក្ការៈដ៏ខ្ពង់ខ្ពស់បំផុត! 
-
សូមក្រាបថ្វាយបង្គំ សម្តេចព្រះមហាអរិយវង្ស បណ្ឌិត យ៉ន សេង យៀត ព្រះសាកលវិទ្យាធិការពុទ្ធិកសាកលវិទ្យាល័យព្រះសីហនុរាជ និងជាអនុប្រធានលេខាធិការដ្ឋាន គណៈសង្ឃនាយក ព្រះរាជតំណាងដ៏ខ្ពង់ខ្ពស់ សម្តេចព្រះមហាសុមេធាធិបតី កិត្តិបណ្ឌិត     អំ លឹមហេង សម្តេចព្រះសង្ឃនាយក គណៈមហានិកាយ នៃព្រះរាជាណាចក្រកម្ពុជា ជាទីគោរពសក្ការៈដ៏ខ្ពង់ខ្ពស់បំផុត!
-
 សូមមថ្វាយបង្គំ ព្រះរាជាគណៈ ព្រះមន្រ្តីសង្ឃ និង ព្រះថេរានុត្ថេរៈគ្រប់ព្រះអង្គ ជាទីគោរពសក្ការៈដ៏ខ្ពង់ខ្ពស់! 
-  សូមគោរព ឯកឧត្តមអភិសន្តិបណ្ឌិត ស សុខា ឧបនាយករដ្ឋមន្រ្តី រដ្ឋមន្រ្តីក្រសួងមហាផ្ទៃ និងជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស តំណាងដ៏ខ្ពង់ខ្ពស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា និងលោកជំទាវ កែ សួនសុភី ជាទីគោរពដ៏ខ្ពង់ខ្ពស់!
-
សូមគោរពឯកឧត្តម លោកជំទាវប្រធាន អនុប្រធានគណៈកម្មការដ៏ឧត្តុង្គឧត្តម នៃព្រឹទ្ធសភា និងរដ្ឋសភា!
-
ឯកឧត្តម លោកជំទាវទេសរដ្ឋមន្រ្តី រដ្ឋមន្រ្តី
-
ឯកឧត្តម លោកជំទាវ រដ្ឋលេខាធិការ អនុរដ្ឋលេខាធិការ​ នៃបណ្តាក្រសួង ស្ថាប័នពាក់ព័ន្ធ
-
ឯកឧត្តម នាយឧត្តមសេនីយ៍ អគ្គស្នងការនគរបាលជាតិ 
-
ឯកឧត្តម លោកជំទាវ លោក លោកស្រីតំណាងអង្គទូត និងស្ថានតំណាងនៃបណ្តាប្រទេស ជាមិត្ត ប្រចាំនៅព្រះរាជាណាចក្រកម្ពុជា
-
ឯកឧត្តម លោកជំទាវ អគ្គលេខាធិការ អគ្គលេខាធិការរង អគ្គនាយក អគ្គនាយករង អគ្គាធិការ អគ្គាធិការរង អគ្គស្នងការរងនគរបាលជាតិ និង ប្រធានអង្គភាពនានាចំណុះ ក្រសួងមហាផ្ទៃ និងក្រសួង ស្ថាប័នពាក់ព័ន្ធ
-
ឯកឧត្ដម លោកជំទាវអភិបាល អភិបាលរងទទួលបន្ទុកការងារប្រយុទ្ធប្រឆាំងអំពើជួញដូរ មនុស្ស រាជធានី ខេត្ត 
-
ស្នងការ និងស្នងការរង រាជធានី ខេត្ត
-
កងកម្លាំងប្រដាប់អាវុធទាំង៣ប្រភេទ អភិបាលខណ្ឌនៃរដ្ឋបាលរាជធានីភ្នំពេញ 
- 
តំណាងសមាគម អង្គការដៃគូជាតិ និងអន្តរជាតិ
- 
ព្រះសង្ឃ ថ្នាក់ដឹកនាំ និងសាសនិកឥស្លាមសាសនា និងសាវៈនៃគ្រឹស្តសាសនា 
-
ភ្ញៀវកិត្តិយសជាតិ អន្តរជាតិ សមាជិក សមាជិកា សរុបប្រមាណ ២៥១៥ អង្គ/រូប ជាទីគោរព និងជាទីរាប់អាន!
១. ថ្ងៃនេះ ជាថ្ងៃប្រកបដោយមហានក្ខត្តឬក្ស អធិកអធមក្រៃលែង ត្រូវនឹងថ្ងៃពុធ ១១រោច ខែស្រាពណ៏ ឆ្នាំម្សាញ់ សប្តស័ក ព.ស.២៥៦៩ ត្រូវនឹងថ្ងៃទី២០ ខែសីហា ឆ្នាំ២០២5 គណៈកម្មាធិការជាតិ ប្រយុទ្ធប្រឆាំងអំពើជួញដូរមនុស្ស ហៅកាត់ គ.ជ.ប.ជ មានកិត្តិយសដ៏ថ្លៃថ្លាប្រារព្ធ ទិវាជាតិអន្តរ សាសនាប្រឆាំងការជួញដូរមនុស្ស លើកទី៩ ឆ្នាំ២០២៤ ក្រោមប្រធានបទ “សុខដុមនីយកម្មសាសនានៅកម្ពុជា ជាសក្តានុពលក្នុងការប្រឆាំងអំពើជួញដូរមនុស្សគ្រប់ទម្រង់ នាសម័យបច្ចេកវិទ្យា”។
២.
ដែលទិវាដ៏មហោឡារឹកនាឱកាសនេះ មានកិត្តិយសដ៏ឧត្តុង្គឧត្តម បានការអញ្ជើញជាអធិបតីដ៏ ខ្ពង់ខ្ពស់ ឯកឧត្តមអភិសន្តិបណ្ឌិត ស សុខា ឧបនាយករដ្ឋមន្រ្តី រដ្ឋមន្រ្តីក្រសួងមហាផ្ទៃ និងជាប្រធាន គណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស តំណាងដ៏ខ្ពង់ខ្ពស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា និងលោកជំទាវ កែ សួនសុភី ។ 
       (សូមអង្គពិធីទាំងមូលមេត្ដាអបអរសាទរ)
២.
ផ្តើមកម្មវិធីនាឱកាសនេះ តាងនាមឱ្យគណៈកម្មការរៀបចំអង្គពិធីទាំងមូល នាងខ្ញុំមានកិត្ដិយសដ៏ខ្ពង់ខ្ពស់ សូមគោរពអញ្ជើញ ឯកឧត្តមអភិសន្តិបណ្ឌិត និងលោកជំទាវ គណៈអធិបតី និងអង្គពិធីទាំងមូល មេត្ដា ក្រោកឈរឡើង ដើម្បីគោរពទង់ជាតិនៃព្រះរាជា​ណាចក្រ​កម្ពុជា និងគោរពវិញ្ញាណក្ខន្ធវីរៈកងទ័ព និងមន្រ្តី នគរបាលជាតិ ដែលបានពលីជីវិតក្នុងបុព្វហេតុការពារទឹកដី។
· សូមប្រុងប្រៀបគោរពទង់ជាតិ និងគោរវិញ្ញាណក្ខន្ធ គោរព...!
· សូមគោរពអរគុណ និងមេត្ដាអញ្ជើញសម្រួលឥរិយាបទ។
កម្មវិធីទី១ ៖ 

ចូលដល់កម្មវិធីទី១នៃអង្គពិធី នាងខ្ញុំមានកិត្តិយស សូមគោរពអញ្ជើញ លោកជំទាវ ជូ ប៊ុនអេង  រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ  មេត្ដាថ្លែងសុន្ទរកថាស្វាគមន៍ និងធ្វើ របាយការណ៍ស្តីពីស្ថានភាពនៃការជួញដូរមនុស្ស និងការប្តេជ្ញាចិត្តរបស់រាជរដ្ឋាភិបាលក្នុងការឆ្លើយតប។
សូមមគោរពអញ្ជើញ                                                                  
នាងខ្ញុំសូមគោរពថ្លែងអំណរគុណចំពោះ លោកជំទាវរដ្ឋលេខាធិការក្រសួងមហាផ្ទៃ និងជាអនុប្រធាន អចិន្រ្តៃយ៍ គ.ជ.ប.ជ ដែលបានថ្លែងសុន្ទរកថាស្វាគមន៍ និងធ្វើរបាយការណ៍ស្តីពីស្ថានភាពនៃការជួញដូរមនុស្ស ជូនគណៈអធិបតី និងអង្គពិធីទាំងមូល ។
កម្មវិធីទី២ ៖
កម្មវិធីជាបន្ត នាងខ្ញុំមានកិត្ដិយសដ៏ខ្ពង់ខ្ពស់ សូមគោរពអញ្ជើញ ឯកឧត្តមអភិសន្តិបណ្ឌិត និងលោកជំទាវ គណៈអធិបតី និងអង្គពិធីទាំងមូល មេត្តាទស្សនាការបញ្ចាំងវីដេអូបទយកការណ៍ស្តីពី.......................................
 .......................................................។ សូមគោរពអញ្ជើញទស្សនាដូចតទៅ!

នាងខ្ញុំ សូមគោរពថ្លែងអំណរគុណយ៉ាងជ្រាលជ្រៅ គោរពជូន ឯកឧត្តមអភិសន្តិបណ្ឌិត និងលោកជំទាវ គណៈអធិបតី និងអង្គពិធីទាំងមូល ដែលបានទស្សនាវីដេអូបទយកការណ៍ស្តីពី................................................ ដោយក្តីសោមនស្សរីករាយ និងយកចិត្តទុកដាក់ជាទីបំផុត។  
កម្មវិធីទី៣ ៖
កម្មវិធីជាបន្ត ជាពិធីធ្វើសេចក្តីថ្លែងការណ៍ ស្តីអំពីតួនាទីព្រះពុទ្ធសាសនា ដែលជាសាសនារបស់រដ្ឋ ក្នុងការចូលរួមបង្ការ ទប់ស្កាត់ និងកិច្ចការពារជនរងគ្រោះដោយអំពើជួញដូរមនុស្ស ។ ខ្ញុំព្រះករុណានាងខ្ញុំ សូមអារថនានិមន្ត សម្តេចព្រះមហាអរិយវង្ស បណ្ឌិត យ៉ន សេងយៀត ព្រះសាកលវិទ្យាធិការ ពុទ្ធិកសាកលវិទ្យាល័យព្រះសីហនុរាជ  មេត្តាធ្វើសេចក្តីថ្លែងការណ៍ ។
សូមនិមន្ត !
ខ្ញុំព្រះករុណានាងខ្ញុំ សូមថ្លែងអំណរព្រះគុណ ប្រគេន  សម្តេចព្រះមហាអរិយវង្ស បណ្ឌិត ដែលបានធ្វើសេចក្តីថ្លែងការណ៍ អំពីតួនាទី ព្រះពុទ្ធសាសនាដែលជាសាសនារបស់រដ្ឋ ក្នុងការចូលរួមបង្ការ ទប់ស្កាត់អំពើជួញដូរមនុស្ស និងកិច្ចការពារជនរងគ្រោះ ដល់អង្គពិធីទាំងមូល។
កម្មវិធីទី៣ ៖ ការសូត្រធម៌ និងអធិដ្ឋានបញ្ជូនសាររបស់សាសនានីមួយៗ

ជាបន្ត ជាពិធីសូត្រព្រះធម៌ និងអធិដ្ឋានបញ្ជូនសាររបស់សាសនាទាំងបី។ នាងខ្ញុំមានកិត្តិយសដ៏ខ្ពង់ខ្ពស់ សូមគោរពអញ្ជើញ ឯកឧត្តមអភិសន្តិបណ្ឌិត គណៈអធិបតី សមាជិក សមាជិកានៃអង្គពិធីទាំងមូល មេត្តាទទួល សណ្តាប់ព្រះធម៌ និងការអធិដ្ឋានបញ្ជូនសារ។ 
· ជាបន្ត ខ្ញុំព្រះករុណា នាងខ្ញុំ សូមអារថនានិមន្ត សម្តេច ព្រះថេរានុត្ថេរៈ គ្រប់ព្រះអង្គ!
· និងសូមអញ្ជើញ ថ្នាក់ដឹកនាំ និងសាសនិក ឥស្លាមសាសនា និងគ្រឹស្តសាសនា សូត្រព្រះធម៌ និងអធិដ្ឋាន! សូមនិមន្ត និងគោរពអញ្ជើញ! (ទាំងគណៈអធិបតី ព្រះសង្ឃ និងអ្នកចូលរួមទាំងអស់ អង្គុយសំពះ សូត្រព្រះធម៌ អធិដ្ឋាន និងស្តាប់ព្រះធម៌)
កម្មវិធីទី៤ ៖ 
ជាកិច្ចបន្ទាប់ នាងខ្ញុំមានកិត្ដិយសដ៏ខ្ពង់ខ្ពស់ សូមគោរពអញ្ជើញ ឯកឧត្តមអភិសន្តិបណ្ឌិត ស សុខា តំណាងដ៏ខ្ពង់ខ្ពស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា មេត្ដាថ្លែង សុន្ទរកថា និងប្រសាសន៍សំណេះសំណាលដ៏ខ្ពង់ខ្ពស់។ 
សូមគោរពអញ្ជើញ                                                        

ក្នុងនាមគណៈកម្មការរៀបចំកម្មវិធី និងក្នុងនាមអង្គពិធីទាំងមូល នាងខ្ញុំ​សូមគោរពថ្លែងអំណរគុណ​យ៉ាង​ជ្រាលជ្រៅបំផុត គោរពជូន ឯកឧត្តមអភិសន្តិបណ្ឌិត ស សុខា ឧបនាយករដ្ឋមន្រ្តី រដ្ឋមន្រ្តីក្រសួងមហាផ្ទៃ និងជាប្រធាន គ.ជ.ប.ជ តំណាងដ៏ខ្ពង់ខ្ពស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា ចំពោះសុន្ទរកថា និងប្រសាសន៍សំណេះសំណាល មានអត្ថន័យដ៏ជ្រាលជ្រៅ និងសារៈសំខាន់ដល់អង្គពិធីទាំងមូល។
ឆ្លៀតក្នុងឱកាសដ៏វិសេសវិសាលនេះ នាងខ្ញុំសូមគោរពជូនពរ គោរពជូន ឯកឧត្តមអភិសន្តិបណ្ឌិត និងអង្គពិធីទាំងមូល សូមប្រកបដោយសុខភាពល្អបរិបូរណ៍ កំលាំងពលំ​មាំមួន និងជួបប្រទះនូវពុទ្ធពរទាំង៤ប្រការ កុំបីឃ្លាងឃ្លៀត ឡើយ។
ទិវាជាតិអន្តរសាសនាប្រឆាំងការជួញដូរមនុស្ស លើកទី៩ ឆ្នា២០២៥ ក្រោមប្រធានបទ “សុខដុមនីយកម្មសាសនានៅកម្ពុជា ជាសក្តានុពលក្នុងការប្រឆាំងអំពើជួញដូរមនុស្សគ្រប់ទម្រង់ នាសម័យបច្ចេកវិទ្យា” ដែលប្រារព្ធឡើងដ៏ថ្លែថ្លា នាឱកាសនេះត្រូវបានបញ្ចប់។
កិច្ចបន្ត នាងខ្ញុំសូមគោរពអញ្ជើញ ឯកឧត្តម លោកជំទាវ សមាជិក សមាជិកា នៃអង្គពិធីទាំងមូល មេត្តាក្រោកឈរ ដើម្បីជូនដំណើរអញ្ជើញនិវត្តន៍របស់ ឯកឧត្តមអភិសន្តិបណ្ឌិត និងលោកជំទាវ ព្រមទាំងគណៈអធិបតី។
សូមគោរពថ្លែងអំណរគុណ និងសូមបញ្ចប់អង្គពិធី។
PAGE  
3

